
1932 - 2006
יוסי (יוסף) בנאי, יליד 13 באפריל 1932, ז' בניסן תרצ"ב – נחשב לאחד מגדולי אמני ישראל. בנאי היה זמר, שחקן, מחזאי, פזמונאי, במאי ובדרן. זוכה פרס ישראל ופרס התיאטרון הישראלי. 
בנאי נבחר לייצג את חודש אדר – חודש השמחה, בזכות חוש ההומור יוצא הדופן שאפיין אותו. חוש הומור אשר  בא לידי ביטוי אצלו הן כשחקן והן ככותב תכניות בידור ומערכונים, שהפכו לחלק מנכסי צאן ברזל של תרבות 
הישראלית.
יוסי בנאי נולד בירושלים בתקופת המנדט הבריטיBanai was born in Jerusalem during Mandatory Palestine , and grew up in the neighborhood of the Mahane Yehuda market. וגדל בשכונת מחנה יהודה בסביבות השוק. בנאי המשויך למשפחת בנאי המוכרת כמשפחת אומנים ענפה נחשב לאחד האומנים הבולטים במשפחה לצדם של בני משפחה מוכרים כמו אחיו יעקב, חיים וגברי, בנו יובל והאחיינים אהוד, אורי, מאיר, אביתר ואורנה בנאי. 
בנאי אשר נשר מלימודיו בכיתה ו' הצטרף בהשפעת אחיו הבכור יעקב  למופעי תיאטרון במסגרות לא מקצועיות והושפע רבות מעולם זה. בשנת 1951 הצטרף בנאי לתוכנית הראשונה של להקת הנח"ל בתור בדרן. 
במהלך שירותו הצבאי למד בנאי בסטודיו למשחק של פאני לוביץ'. לאחר שהשתחרר מצה"ל החל ללמוד בבית הספר למשחק של תיאטרון הבימה והשתתף בהצגות שהעלה התיאטרון. בשנות העשרים של חייו נסע לפאריס, שם הושפע מאוד מהתרבות הצרפתית ובעיקר מזמרי השאנסונים – ז'ורז' ברסאנס, ז'אק ברל, ברברה וז'ורז' מוסטאקי. בשנת 1968 העלה תוכנית שלמה שהוקדשה לשיריו של ז'ורז' ברסאנס בשם "אין אהבות שמחות", ובשנת 1997 העלה את "בנאי שר ומספר ברסאנס". כמו כן הקדיש מספר אלבומים לשירים מתורגמים של ברסאנס ויוצרים אחרים. 
את מרבית השירים הצרפתיים תרגמה למענו נעמי שמר. הידוע שבהם היה השיר "אהבה בת עשרים" של ז'אק ברל. יוסי בנאי ביצע גם מספר שירים מקוריים של שמר, והידוע שבהם הוא "על כל אלה" ("על הדבש ועל העוקץ") שהפך ללהיט גדול ואהוב. שירים נוספים ששר יוסי בנאי והמזוהים עמו הם "בחולות", "שיכור ולא מיין", "ספירת מלאי", "הגבירה בחום", "אני שר להעביר את הזמן" ו"מרוב אהבה".
כשחזר לארץ עבד כשחקן עצמאי ושיחק בהצגות רבות בתיאטראות שונים, ביניהן: "תל אביב הקטנה", "רביזור", "מראה מעל הגשר", "אדי קינג", "נמר חברבורות", "מעגל הגיר הקווקזי", "מלאכת החיים" ועוד. במיוחד השפיע עליו המחזאי ניסים אלוני, והוא הרבה לשחק במחזותיו, ביניהם: "בגדי המלך", "הצוענים של יפו" ו"הכלה וצייד הפרפרים".
יוסי בנאי שילב את עבודת התיאטרון עם עולם הבידור והעלה מספר גדול של תוכניות בידור שכתב בעצמו, כגון: "ילדות קשה" ו"נישואין נוסח גירושין" (אותן העלה יחד עם רבקה מיכאלי), "אני וסימון ומואיז הקטן" ו"שובו של הסוראמלו". בנוסף לכך הופיע (יחד עם אילי גורליצקי) בהצגה "חכמים בלילה" שכתב ניסים אלוני וב"מיומנו של ישראלי שפוי" שכתב דורון רוזנבלום. הוא גם הרבה לכתוב ולביים לשלישיית "הגשש החיוור", שכללה את אחיו גברי בנאי, ואף ביים כמה מהצגותיהם.
יוסי בנאי היה ידוע גם כקריין. הוא הקריא טקסטים באירועים שונים ובתוכניות רבות ובמיוחד זכור קולו המיוחד המקריין בסדרת הטלוויזיה התיעודית על תולדות הציונות "עמוד האש".
בשנת 1998 זכה יוסי בנאי בפרס ישראל לתיאטרון. תפקידו האחרון היה במחזה "כתר בראש" שכתב יעקב שבתאי והועלה בתיאטרון הבימה. על תפקידו במחזה זה בתפקיד דוד המלך זכה בפרס התיאטרון לשחקן הטוב ביותר לשנת 2005.
יוסי בנאי נפטר בתל אביב ב-11 במאי 2006, י"ג באייר תשס"ו. בן 74 היה במותו. He died of cancer in Tel Aviv .הוא הותיר אחריו אישה ושלושה בנים. 

